สวัสดีค่ะ มีอาการปวดท้องเหมือนปวดประจำเดือน แต่มีกจะปวดก่อนมีประจำเดือน3-4 วัน เคยเป็นมาตั้งแต่อายุ 15-16 แล้วค่ะ แต่ไม่หนักแค่ปวดนิดหน่อย แต่ตอนนี้อายุ 20 ปวดรุนแรงมากขึ้น มีอาการปวดเกือบเท่าตอนเป็นประจำเดือนมีการปวดหลังควบคู่ไปด้วย บางครั้งปวดซ้ายขวาสลับกัน 3 เดือนที่ผ่านมามีอาการปวดมากอย่างเห็นได้ชัดแต่ไม่ได้ถึงขั้นเดินไม่ได้นะคะ และ พอประจำเดือนมาจะปวดมากกว่าเดิม ควรไปพบแพทย์ไหมคะ ถ้าควรไปควรรอให้ประจำเดือนหมดก่อน หรือไปช่วงที่เป็นประจำเดือนได้เลยคะ
สวัสดีค่ะ อาการปวดประจำเดือนมากขึ้นเรื่อยๆ อาจเกิดจาก-มีเนื้องอกมดลูก-เยื่อบุโพรงมดลูกเจริญขึ้นผิดที่-ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบหากปวดมากขึ้นเรื่อยๆในทุกรอบเดือน น่าจะมีความผิดปกติ ควรพบสูตินรีแพทย์เพื่อตรวจเพิ่มเติม การรักษาคือรักษาตามสาเหตุ ควรไปในช่วงที่ไม่มีประจำเดือนเพื่อจะได้ตรวจภายในได้ถ้าจำเป็นค่ะการดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน